google/wiki40b huggingface dataset:
Hilary Putnam

Bakgrunn, studier

Hilarr Putnams far, Samuel Putnam, virket som ekspert på romanske språk, skribent og oversetter. Han skrev for The Daily Worker, en publikasjon knyttet til det amerikanske kommunistparti, fra 1936 til 1946 (da han ble desillusjonert med kommunismen).  Som følge av farens daværende kommunisme fikk Putnam en sekulær oppdragelse, selv om moren, Riva, var jødisk.  Familien bodde i Frankrike til 1934, da de vendte tilbake til USA og slo seg ned i Philadelphia.
Hilary Putnam fikk der på Central High School; der møtte han Noam Chomsky som var på klassertrinnet under. De to forble venner n - skjønt til tider faglig uenige.  Putnam studerte matematikk ogfilosofi ved University of Pennsylvania,  og fortsatte med filosofien ved Harvard University, og senere ved University of California, Los Angeles der han tok doktorgraden med en dissertasjon med tittel «The Meaning of the Concept of Probability in Application to Finite Sequences».

Filosof

Innen bevissthetsfilosofien var Putnam kjent for sin argumentasjon mot identitetsteorien angående mental og fysisk tilstand, basert på hans hypotese om multippel realiserbarhet av det mentale, og for sin funksjonalisme, en innflytelsesrik teori innen kropp-sjel-tematikken. Innen språkfilosofien har han sammen med Saul Kripke og andre utviklet den kausale referanseteorien, og formulert en ny teori om mening, oppfunnet eksternalismen basert på et berømt eksperiment som kalles tvillingverdenen.
Innen matematisk filosofi har han og hans mentor W. V. Quine utviklet tesen Quine-Putnam indispensability thesis, et argument for de matematiske entitetenes virkelighet. Han inntok senere synspunktet at matematikken ikke er rent logisk, men «kvasi-empirisk». Innen epistemologien er han kjent for sitt tankeeksperiment Brain in a vat, som er et argument mot epistemologisk skeptisisme. Innen metafysikken forsvarte han opprinnelig en posisjon som kalles metafysisk realisme, men ble senere dens mest kjente kritiker. Først antok han et standpunkt som han kalte intern realisme, som han senere oppgav til fordel for en pragmatisk inspirert direkte realisme. Hans direkte realisme søker å gå tilbake til det metafysiske studiet av hvordan mennesker faktisk opplever verden, og han forkaster dermed ideen om mentale representasjoner og andre mellomting mellom bevisstheten og verden.
Utenfor filosofien har Putnam bidratt til matematikken og informatikken. Han utviklet Davis-Putnam-algoritmen for utsagnlogikkens oppfyllelsesproblem, sammen med Martin Davis, og bidro til å løse David Hilberts tiende problem.
Bye Bye Germany

Anmeldelser

Dagbladets Inger Merete Hobbelstad gav Bye Bye Germany terningskast tre, og kommenterte at «vekslingen mellom komedie og drama [kunne] bli vel krapp». FilmMagasinets Pernille Risbråthe Middelthon gav tre av seks stjerner, og mente filmen «ser akkurat litt for polert og nytt ut til å være overbevisende nok». Hun takk også frem skuespillerprestasjonene til Bleibtreu og motspilleren Antje Traue som et positivt element. 
Klassekampens Guri Kulås gav en positiv anmeldelse, og mente at:
«Å laga komedie av holocaust er generelt ein dårleg idé, og no meir enn på lenge. Det er difor ein siger i seg sjølv når Sam Garbarskis Bye Bye Germany er eit vellukka unntak frå regelen. Filmen greier å venda ufarleggjerande komikk til aktuelt alvor om blant anna identitet og statsborgarskap.»
Kaba

Bakgrunn og beskrivelse

Ordet kaba er arabisk al-ka'ba («terningen»)). Kaba er en stor, kubisk bygning med vegger av stein og tak av tre. Bygningen er 10 meter lang, 12 meter bred og 15 meter høy. Veggene er rundt én meter tykke og døren inn er to meter oppe på veggen. Det innvendige rommet er tomt, måler omkring 13 ganger 9 meter, og inneholder bare et bord og tre søyler som bærer taket.
Ifølge islam skal det ha eksistert et gudshus i Mekka siden Adams tid. Dette gudshuset som kalles bayt al-haram (det hellige hus) eller bayt al-atiq (det gamle hus) ble først bygget av Adam. Det ble senere gjenreist av Ibrahim og Ismail, Muhammed deltok i en gjenoppbygging da han var 40 år gammel. Kort tid senere, i år 64 hijri (683 e.Kr.) ble bygningen revet av angrepsstyrker, og deretter gjenoppbygget. I de påfølgende årene skjedde noen endringer, men forut for den siste rekonstruksjonen i 1996 hadde bygget stått uendret i 400 år.
I det sørøstre hjørnet av helligdommen finnes Den svarte steinen (al-hajar al-aswad). Steinen består i dag av sju fragmenter i en ramme av sølv, innmurt i veggen, 1,5 m over bakken. Ifølge islamsk tradisjon skal steinen ha blitt bragt til jorden av engelen Gabriel. Steinen var eid av Adam, og ble gjenfunnet av Ibrahim da han gjenreiste Kaba. Steinen ble delt i flere biter etter en brann i 683, den ble stjålet fra Mekka av den revolusjonære gruppen qarmatene i 930 og tilbakeført i 951. Steinen oppfattes som et symbol på evigheten og på guds enhet. Ifølge tradisjonen regnes bønner og løfter som gis ved steinen for å ha spesielt stor virkning. Islams mystiske tradisjon ser steinen som et symbol på indre fattigdom og tilintetgjørelse av jeg'et, en forutsetning for å erfare Gud.
I byggets vesthjørne er en rødlig sten murt inn: Lykkens stein (hajar al-asad) hilses av pilegrimene, men de berører den ikke.
Bygningen er dekket av kiswa, et svart teppe av bomull og silke med den islamske trosbekjennelsen innvevd. Teppet blir skiftet ut hvert år, ved innledningen til pilegrimstiden. I forbindelse med dette blir hele kaba rituelt vasket.
Under den obligatoriske pilegrimsreisen skal hver muslim gå syv ganger rundt Kaba og helst berøre eller kysse steinen.
Friidrett under de britiske imperie- og samveldeleker 1954

Friidrett under de britiske imperie- og samveldeleker 1954. Friidrett var en av flere sporter under de britiske imperie- og samveldeleker (British Empire and Commonwealth Games) som ble arrangert i Vancouver i Canada i perioden 30. juli til 7. august 1954. Det var de femte lekene i det som kom til å bli Samveldelekene (Commonwealth Games) fra 1978. De fire foregående lekene het de britiske imperielekene (British Empire Games). I lekene i 1954 ble det konkurrert i 29 øvelser, 20 for menn og ni for kvinner. England ble beste nasjon med ni gullmedaljer foran Australia med seks.
Fylkesvei 1322

Fylkesvei 1322 går mellom Holmegil og Haugeby i Aremark kommune. Veien er 10,3 km lang.
Frem til 2019 hadde veien betegnelsen Fylkesvei 864.
Pendelferge

Pendelferge er et uttrykk som brukes for ferger som er bygget likt i begge ender. Under vannoverflaten ser det ut som to akterskip som er satt sammen. Skipene trenger ikke å snu, ettersom de kan gå like godt forover som bakover. Skipet har ror og propell i begge ender, og den halvdelen hvor skorsteinene er plassert er aktre del av fergen. Denne måten å bygge skip på, øker effektiviteten ved trafikkavvikling spesielt på korte fergesamband.
Itogon

Itogon (Bayan ng Itogon) er en kommune i Filippinene. Kommunen ligger på øya Luzon og tilhører provinsen Benguet. Folkemengden var på 46 705 innbyggere.
Itogon er inndelt i 9 barangayer.
Forlagsbokhandel

Forlagsbokhandel er en bokhandel med eget boktrykkeri.
Det var på 1800-tallet en meget vanlig forretningside å ha både forleggeri og salgsted for bøker. Derav kommer også begrepet forlagsbokhandler. Frederik Hegel omtalte således sitt firma i København for «Gyldendalske Boghandels Forlag (F. Hegel & Søn)».
Motsatt: Assortimentsbokhandel.
Dyrevernnemnd

Ei dyrevernnemnd er et statlig oppnevnt organ som skal arbeide for at dyrevernloven etterleves. Nemndas medlemmer oppnevnes av Mattilsynets regiondirektører etter at kommunen har foreslått personer. Tilsynets distriktskontorer har sekretariatsansvar for nemndene, som skal gi veiledning, pålegge nødvendige tiltak og har om nødvendig mulighet til å pålegge at dyreholdet skal opphøre.
I dag har Norge 120 nemnder, som dekker alle kommuner. For å kunne bli medlem av ei nemnd kreves kunnskap om dyrehold og interesse for dyrevern, samt at man er motivert for å påta seg oppgaven. Både nemndene og Mattilsynets distriktskontor fører tilsyn etter dyrevernloven.
Hélder Postiga

Spillerkarriere

Postiga har tidligere hatt en periode i FC Porto, hvor han blomstret stort, og i 2003 gikk han til Tottenham i England. Han fant seg ikke til rette i Premier League, og returnerte til Porto etter en sesong. 
I januar 2006 gikk han til Saint-Étienne, og overbevisende spill her sikret Postiga en plass i Portugals landslagstropp til VM 2006 i Tyskland. Etter returen til FC Porto, har Postiga høsten 2006 igjen funnet formen som gjorde han til den ettertraktede spilleren før overgangen til hans favorittlag, Tottenham, i 2003. Han endte på elleve mål totalt i den portugisiske serien, hvilket plasserte ham på fjerdeplass på ligaens toppscorerliste i 2007.
I høstsesongen 2007 slet Postiga med skader og mangel på spilletid, hvilket førte til at han ble lånt ut med opsjon på kjøp til Panathinaikos . Her står han med 2 mål på 9 kamper. Postiga ble i mai 2008 tatt ut i Portugals tropp til EM i Sveits/Østerrike. Her skal han kjempe med Nuno Gomes og Hugo Almeida om spissplassen.
Den 1. juni 2008 signerte Postiga en treårskontrakt med Sporting Lisboa, med en overgangssum på 2 og en halv million euro. FC Porto eier fortsatt 50 % av Postiga, og hvis Sporting ønsker fullt eierskap over spissen må de ut med nye 2 og en halv million euro.
Brookhaven National Laboratory

Brookhaven National Laboratory eller BNL er et tverrvitenskapelig amerikansk forskingslaboratorium på Long Island i staten New York i USA. Det ble opprettet i 1947 av ni universiteter i det nordøstlige USA, kalt Association Universities, Inc., som et fellestiltak for forsking innen kjerne- og partikkelfysikk. BNL blir i dag ledet av Association Universities, Inc. i samarbeid med energidepartementet (DOE) i Washington, D.C. Forskningen er innafor fysikk, kjemi, biologi, medisin og energi- og miljøteknikk.
Pavel Tsjerenkov

Biografi

Tsjerenkov ble født 1904 av Alexej Tsjerenkov og Marija Tsjerenkov i landsbyen Novaja Tsjigla (i dag i Voronezj oblast).
I 1928 ble han uteksaminert fra statsuniversitetet i Voronezjs matematikk og fysikk fakultet. I 1930 tok han en stilling som seniorforsker ved Lebedevs fysisk institutt i Moskva. Samme året giftet han seg med Maria Putintseva, de hadde en sønn, Alexej, og en datter, Jelena.
Tsjerenkov ble forfremmet til leder i sitt departement og i 1940 fikk en doktorgrad i fysikk-matematiske fag. I 1953 ble han professor i eksperimentell fysikk.
Han døde 6. januar 1990 grunnet obstruktiv gulsott og ble begravet i Novodevitsjijkirkegården.
Natt i Betlehem

Natt i Betlehem er et musikkalbum med Solveig Slettahjell, Tord Gustavsen og Sjur Miljeteig, utgitt i 2008.
Lungerehabilitering

Lungerehabilitering er en sammensatt behandling som utføres av flere helsefaggrupper i tverrfaglige team hvor formålet er å redusere symptomer samt å forbedre og bevare funksjonsevnen til lungesyke. Internasjonal forskning viser at deltakelse i lungerehabilitering kan bidra til bedre pust og livskvalitet, mer energi og større kontroll over egen tilstand.
Rehabilitering har i tillegg vist seg å redusere forverring og behov for sykehusinnleggelser

Rehabilitering i ulike faser av sykdommen

Riktig diagnose, optimal medikamentell behandling og en bred tverrfaglig vurdering er viktige forutsetninger for tidlig oppstart av rehabilitering. Slik situasjonen er i dag oppdages og diagnostiseres lungesykdom ofte for sent.
Rehabilitering i tidlig fase inkluderer diagnose, medisinsk behandling og funksjonsvurdering. Sykdomsforståelse, funksjonstrening, aktivitet og deltagelse i arbeid og sosialt samt livsstilsendringer inkludert røykeslutt er sentralt innhold.
Ved forverring av lungesykdom er det viktig med fysisk trening, eventuelle tiltak i forhold til ernæring samt støtte og omsorg kombinert med medisinsk behandling. Hensikten er å motvirke tap av muskelmasse, alvorlig funksjonsnedsettelse og stadige reinnleggelser (”svingdørspasienter”).
Intensiteten og graden av spesialisering av rehabiliteringstilbudet må tilpasses individuelt i takt med sykdomsutviklingen gjennom hele forløpet. Her vil det være nødvendig med en kombinasjon av rehabiliteringstilbud på kommunalt nivå og i spesialisthelsetjenesten. Det tverrfaglige tilbudet må imøtekomme både medisinske, sosiale og psykososiale utfordringer.

Organisering av behandlingstilbudet

Et tilpasset tilbud på riktig nivå i behandlingskjeden til rett tid er viktig for å sikre et optimalt utbytte med riktig ressursbruk. Mange pasienter vil kunne ivaretas på kommunalt nivå hvis dette blir etablert.

Tilbud i Norge

Ved flere lungeavdelinger på Norske sykehus finnes det tverrfaglige team som tilbyr poliklinisk lungerehabilitering, for eksempel ved Oslo universitetssykehus og Akershus universitetssykehus. Ved enkelte sykehus finnes det kortere kurstilbud, som gjerne går under navnet KOLS-skole eller astmaskole. Tilbud om inneliggende lungerehabilitering finnes blant annet ved Ringen rehabiliteringssenter, Unicare Hokksund og ved noen LHL-klinikker.
Helseforetakene har avtale med enkelte opptreningsinstitusjoner om oppfølgingstilbud for personer med lungesykdom.
Cité internationale

Cité internationale er et kvarter i den franske byen Lyon. Det finnes mellom Rhônes venstre bredd og parken Parc de la Tête d'Or og var tidligere Lyons messeområde. Det er nå bebygd med bl.a. Palais des congrès de Lyon, tegnet av Renzo Piano, Lyons samtidskunstmuseum og Interpols hovedkvarter.
Forskrift

En forskrift er etter norsk rett et vedtak som gjelder rettigheter eller plikter til et ubestemt antall eller en ubestemt krets av personer (i motsetning til et enkeltvedtak).
Forskrifter fastsettes ofte med hjemmel i en lov. Forskrifter gis som regel av Kongen i statsråd, et departement eller et kommunestyre eller fylkesting, alt etter hva den aktuelle lovhjemmelen bestemmer. Forskriften må holde seg innenfor lovhjemmelen, og må ikke være i strid med andre lover; i så fall vil den ikke kunne gjøres gjeldende. I tillegg må forskriften kunngjøres for å ha rettslig virkning.
Å overtre forskrifter kan være straffbart. Dette forutsetter at enten den aktuelle hjemmelsloven eller forskriften selv foreskriver dette. Vanligvis vil hjemmelsloven inneholde straffetrusselen, men hvis dette ikke er tilfelle finnes det en bestemmelse i Almindelig borgerlig Straffelov § 339 som gir forskriftsmyndigheten hjemmel til å foreskrive straff (bot) ved å henvise til denne. Bestemmelsen har vært kritisert, og vil trolig ikke bli videreført i den nye straffeloven, som er under utarbeiding.
Chewbacca

Chewbacca, også kjent som Chewie, er en figur fra Star Wars-universet. Han er en wookiee, venn av Han Solo og andrepilot på hans skip Millennium Falcon.
Han opptrer i de tre første filmene (episode IV, V og VI), men er også til stede i Star Wars: Episode III, som statist.
Menneskealder

Menneskealder er en generell tidsenhet som tilsvarer tidsrommet mellom to generasjoner; rundt 30–33 år. Det lignende begrepet mannsalder brukes mer ubestemt om «lang tid».
Mercury Motors

Mercury Motors er en norsk rockegruppe.
Alle de tre medlemmene spilte tidligere i bandet Can Can, og da dette bandet ble oppløst i 1987, dannet de Mercury Motors.
Hykleri

Etymologi

Ordets etymologi er ikke entydig bestemt, men noe tyder på at det kommer fra mellomhøytysk hüchen. Her blir det forklart som som beslektet med utseende, eller som å krype sammen, dukke seg eller krympe.

Andre verdenskrig

I propagandakrigene som utspant seg under andre verdenskrig, beskyldte Japan USA for hykleri ved at de internerte japansk-amerikanere. Radio Tokyo la vekt på at interneringsleirene klart viste det hykleriske ved USAs påstander om å etterleve demokratiske idealer og rettsstaten. De påsto samtidig at Japan var moralsk overlegne og truet samtidig med mishandling av amerikanske krigsfanger som hevn.

Religiøs og moralsk betydning

Mange trossystemer fordømmer hykleri. 
I noen oversettelser av Jobs bok er det hebraiske ordet chaneph gjengitt som «hykler», selv om det vanligvis betyr «gudløs» eller «profane». I den kristne bibel fordømmer Jesus de skriftlærde og fariseerne som hyklere i passasjen, kjent som Straffetalen mot fariseerne og de skriftlærde. Han forkaster også hyklere i mer generelle termer i Matteus 7:5, Bergprekenen.
På 1700-tallet var Jean Calvin kritisk overfor nikodemitter.
I den buddhistiske teksten Dhammapada fordømmer Buddha en mann som ser ut som et asket, men er full av lidenskaper innenfor.
I islam er hykleri en alvorlig synd. Koranen advarer mot de som hevder å være troende og fredsmenn, og tror at de kan lure Gud og mennesker, men som bare lurer seg selv.
Samtidig har hykleri vært forsvart i forhold til debatten om utslipp av klimagasser. «Alle som er enige i at klimakrisen er et problem vil være enig i at følgende atferd realiserer moralsk verdi, og ergo er ønskelig: 1) å unngå å forårsake klimagassutslipp, 2) å bidra til å endre klimafiendtlige strukturer og handlemåter i samfunnet». En hykler vil bryte med verdi nummer 1, men vil bidra, gjennom sin moralisering, til verdi nummer 2, og vil dermed være mer moralsk enn en som slipper ut klimagasser uten å klandrer andre for å gjøre det samme.
Boccia under Paralympiske sommerleker 2012

Boccia ved Paralympiske sommerleker 2012 ble arrangert i ExCeL London fra 2. til 9. september 2012. 
104 deltakere konkurrerte i syv øvelser; fire individuelle, to for par og én for lag.
Ved en grammofon

«Ved en grammofon» er en norsk sang. Melodi og tekst ble skrevet av Svein Strugstad og Gunnar Hordvik. Den var ett av bidragene til Melodi Grand Prix 1979, den norske uttagingen til Eurovision Song Contest 1979 i Jerusalem i Israel.
Sangen ble framført på norsk av Tore Johansen. Den endte på en sjetteplass med syv poeng.
Thies Christophersen

Bakgrunn

Thies Christophersen var bondesønn. Etter endt folkeskole tok han utdannelse innen landbruk.
Christophersen ble i 1931 medlem av Das deutsche Jungvolk.

Annen verdenskrig

Ved utbruddet av annen verdenskrig meldte ha seg til krigstjeneste, men fikk en stridsskade i 1940 som gjorde ham stridsudyktig. Senere var han med som ikke-kjempende soldat i Ukraina. 
I 1944 ble han innsatt som SS-Sonderführer i en SS forsøksanstalt for havebruk og forsøk med fremstilling av gummi i Auschwitz-sideleiren Raisko.

Etterkrigstiden

Etter 1945 var Thies Christophersen ifølge egne opplysninger politisk aktiv i CDU og i det høyreekstreme Deutsche Partei, før han ble medlem av Nationaldemokratische Partei Deutschlands. I slutten av 1960-årene var han en grunnleggerne av «Notgemeinschaft Deutscher Bauern». Han var bonde i Schleswig-Holstein. Fra 1965 utgav han månedsbladet «Deutscher Bauer».
Etter krigen bevarte han sine sympatier for nazismen og grunnla blant annet et nazistisk trykkeri i Kollund i Sønderjylland i Danmark, rett nord for den tyske grense. Etter flere demonstrasjoner og aksjoner flyttet han fra Kollund.
Thies Christophersen var pionér innenfor revisjonist- og holocaustbenekterbevegelsen. Han utgav boken Jeg var i Auschwitz /Auschwitz-løgnen og ble i flere år krevd utlevert av Tyskland fra Danmark for å ha spredt skriftlige materialer i Tyskland som sa at holocaust ikke var funnet sted. Han ble anholdt kort før sin død i Tyskland, men fordi han var for syk til en rettssak, ble han aldri stilt for en dommer.
I 1976 fikk han en bot på 1.500 DM for å utbre nasjonalsosialistisk propaganda. Senere fulgte flere dommer for å utbre nazipropaganda.
Kinloss

Kinloss (skotsk-gælisk: Cinn Lois) er en landsby i Moray i Skottland. Den ligger nær kysten, om lag 5 km fra Findhorn og 4 km fra Forres. Ved Kinloss ligger Royal Air Forces flybase RAF Kinloss, som sysselsetter 5 000 mennesker. Cistercienserordenens Kinloss kloster ble reist av David I av Skottland i 1150, og ligger nå i ruiner.
Ved folketellingen i 2001 hadde Kinloss 1 931 innbyggere.
Verdenshavenes dag

Verdenshavenes dag, World Ocean Day, ble etablert den 8. juni 1992 ved Rio-konferansen i Rio de Janeiro, Brasil, men det er ikke en offisielt anerkjent årlig fridag av FN foreløpig.
Verdenshavenes dag er en årlig mulighet til å hedre verdenshavene og produktene de frembringer, slik som sjømat, så vel som livet i havet i seg selv for akvarium og kjæledyr. Oceanene gir også sjøveier for internasjonal handel. Global forurensning og overforbruk av fisk har resultert i drastisk minkende populasjon av majoriteten av arter.
Verdenshavenes dag representerer et prosjekt som samarbeider med World Ocean Network, og som arbeider for å oppnå større oppmerksomhet om den sentrale rolle som oseanene har for våre liv og de viktige bidrag mennesker kan gi for å hjelpe. Verdenshavenes dag tilbyr en mulighet til å bli direkte involvert i å beskytte vår fremtid – strandresnsing, utdanningsprogrammer, art contests, filmfestivaler, bærekraftig sjømatpromotering og andre planlagte aktiviteter hjelpe til å bevisstgjøre hvordan våre liv er avhengige av havet. Disse to organisasjonene samler signaturer for en petition som skal presenteres for FN med henstilling om å gjøre 8. juni til Verdenshavenes dag. Petition kan ses online på http://www.thepetitionsite.com/takeaction/456440372.
Antoine Laurain

Antoine Laurain (født tidlig på 1970-tallet i Paris) er en fransk forfatter, journalist og filmmanusforfatter.
Han har regissert flere kortfilmer, har interesse for antikviteter og samler antikke nøkler.
Ranau

Byen

Byen Ranau ligger i de sentrale delene av distriktet og har 8 970 innbyggere.
Cimrmanium

Utseende

ERn middelsstor, avlangt-ovale, noe hvelvet praktbille, hele overflaten bortsett fra pronotum kledt med nedliggende hår.

Utbredelse

Arten er beskrevet fra Belize.
Jim Leavelle

Bakgrunn

Leavelle ble født og vokste opp i Red River County i nordøstlige Texas. Han gikk inn i United States Navy i 1939 og tjenestegjorde ombord på USS «Whitney» under kampene i Stillehavet. Han var også ombord på skipet under angrepet på Pearl Harbor på Hawaii den 7. desember 1941, og var således direkte innblandet i to svært viktige hendelser i nyere amerikansk historie. Han ble ansatt hos politiet i Dalles i 1950, og var etterforsker i draps- og ransavsnittet fra 1956.

Drapene i 1963

Leavelle ledet etterforskningen av mordet på politimann J.D. Tippet den 22. november, og arresterte i den forbindelse Lee Harvey Oswald. Etterhvert ble Oswald også antatt å være president John F. Kennedys drapsmann fra samme dag.
Leavelle er allikevel best kjent som mannen med Stetson-hatt og kremfarget (egentlig lys brun) dress, til venstre for Oswald, på det senere så berømte bildet hvor Oswald blir skutt til døde av Jack Ruby 24. november 1963. Leavelle og andre tilstedeværende politifolk overmannet Ruby øyeblikkelig. De befant seg da i kjelleren på politihovedkvarteret i Dallas, hvorfra Oswald skulle eskorteres videre til fengsel. Oswald var festet til Leavelle med håndjern, og Leavelle hadde derfor spøkt på forhånd med at hvis noen skulle skyte Oswald burde vedkommende være en like god skytter som Oswald, hvorpå Oswald svarte at «ingen kommer til å skyte meg». 
Leavelle eskortere senere også Jack Ruby. Ruby skal da på forhånd ha ytret ønske om å ha på seg Leavelles dress og hatt, da bildet allerede var berømt etter å ha sirkulert i aviser verden over, men Leavelle avslo dette og svarte at Ruby ikke var «verdt å drepe». Nattklubbeier Ruby, med påståtte mafiaforbindelser, var en kjenning av politiet. Leaville og Ruby møtte hverandre første gang omkring 1951 da politiet mottok et anonymt tips om at Rubys daværende nattklubb, The Silver Spur, ville bli ranet.
Leavelles kjente hatt og dress er i dag utstilt på museet som er innredet i skoleboklagret hvorfra Oswald avfyrte de fatale skuddene mot Kennedy. Han kunne i 2008, 45 år etter Kennedy-drapet, fortelle til mediene at han fortsatt mottar brev fra ukjente personer, oftest med spørsmål om autograf og hvordan hendelsen har påvirket livet hans.
Fylkesvei 3642

Fylkesvei 3642 går mellom Indre Årsnes og Ulvøysund i Lillesand kommune. Veien er 6,0 km lang.
Frem til 2019 hadde veien betegnelsen Fylkesvei 221.
Corpo della Gendarmeria

Corpo della Gendarmeria dello Stato della Città del Vaticano er politistyrken i Vatikanstaten. Den består av 130 tjenestemenn. I tillegg til politistyrken bidrar Sveitsergarden til Vatikanstatens sikkerhet, mens italiensk politi deltar i kriminaletterforskning. Før 2002 var politistyrken i Vatikanstaten kjent som Corpo di Vigilanza dello Stato della Città del Vaticano.